**Prilog 3.**

**Investicija**

**C6.1. R4-I1 RAZVOJ MREŽE SEIZMOLOŠKIH PODATAKA**

**(*referentni broj: C6.1. R4-I1.01)***

**Izravna dodjela bespovratnih sredstava**

**Razvoj mreže seizmoloških podataka**

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

**<*Referentni broj Ugovora o* *dodjeli bespovratnih sredstava>***

**Ministarstvo prostornoga uređenja, graditeljstva i državne imovine**, Tijelo nadležno za komponentu/podkomponentu 6.1. Obnova zgrada (u nastavku teksta: NT), OIB: 95093210687, Ulica Republike Austrije 20, 10000 Zagreb,

i

**Ministarstvo znanosti i obrazovanja,** Provedbeno tijelo (u nastavku teksta: PT), OIB 49508397045, Donje Svetice 38, 10000 Zagreb,

s jedne strane, i

**Seizmološka služba pri Geofizičkom odsjeku Prirodoslovno-matematičkog fakulteta u Zagrebu**

Horvatovac 102a, OIB:

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom *Razvoj mreže seizmoloških podataka* (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od studenog 2021. godine do kraja lipnja 2026. godine.

2.3. Razdoblje prihvatljivosti izdataka Projekta je od studenog 2021. godine do kraja lipnja 2026. godine.

2.4. Završni zahtjev za nadoknadu sredstava podnosi se PT-u u roku 30 (trideset) dana od dana isteka razdoblja provedbe projekta.

2.6. Korisnik podnosi Zahtjeve za nadoknadu sredstava u roku od 15 (petnaest) dana od isteka svaka tri mjeseca od sklapanja Ugovora, za to tromjesečno razdoblje. Ukoliko je primjenjivo, moguće je potraživanje troškova nastalih prije potpisa Ugovora, a najranije od 1. studenog 2021. godine.

2.7. Korisnik može izabrati hoće li zahtjevom za nadoknadu sredstava potraživati izdatke po metodi nadoknade, troškove po metodi plaćanja ili kombinacijom navedenih metoda, uključujući i u Završnom ZNS-u.

2.8. NT i PT mogu, u svrhu praćenja napretka provedbe Projekta, od Korisnika zahtijevati dostavu redovnih ili ad hoc izvješća o provedbi Projekta, ostvarivanju pokazatelja, horizontalnim pitanjima ili drugim informacijama potrebnim za izvještavanje ili provedbu i vrednovanje Nacionalnog plana oporavka i otpornosti 2021. – 2026. (dalje u tekstu: NPOO).

2.9. Korisnik može izgubiti pravo na bespovratna sredstva, odnosno NT i PT mogu s korisnikom raskinuti Ugovor ako korisnikovo postupanje, odnosno propuštanje postupanja nije rezultiralo nadoknadom sredstava na temelju Ugovora, u roku od četiri (4) mjeseca od dana njegova potpisivanja.

*Iznos bespovratnih sredstava, postotak financiranja Projekta i uređenje plaćanja*

Članak 3.

3.1. Ukupna vrijednost Projekta se određuje u iznosu <…> kuna.

3.2. Ukupni prihvatljivi troškovi projekta iznose <…> kuna, kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6.Utvrđuje se da zahtjev za dostavu dodatnih informacija, dokumentacije ili pojašnjenja od korisnika, kako je opisano u stavku 14.6. Općih uvjeta, ima odgodni učinak i u kontekstu provjere izvješća iz stavka 14.2. točke a) Općih uvjeta.

3.7. Korisnik ima pravo zatražiti plaćanje predujma. Ukupni iznos predujma ne može biti viši od 50% od ukupnih odobrenih bespovratnih sredstava u projektu.

3.8. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 4.

4.1. Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se pet (5) godina od završetka provedbe Projekta u skladu s člankom 10. Općih uvjeta Ugovora.

*Neprihvatljivi izdaci*

Članak 5.

5.1. Sljedeće vrste izdataka nisu prihvatljive za financiranje u okviru Projekta:

• PDV tj. porez na dodanu vrijednost;

• Kamate na dug;

• Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ;

• Trošak povezan s trgovačkim društvima u poteškoćama, u skladu s definicijom pravila Europske unije o državnim potporama;

• Kupnja korištene opreme;

• Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene;

• Kazne, financijske globe i troškovi sudskog spora;

• Operativni troškovi (izuzev troškova upravljanja projektom);

• Gubici zbog fluktuacija valutnih tečaja i provizija na valutni tečaj;

• Plaćanja svih bonusa zaposlenima i administratoru;

• Prekovremeni rad;

• Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;

• Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno dokumentima odgovarajuće dokazne vrijednosti;

• Izdatak povezan s proizvodnjom, preradom i stavljanjem na tržište duhana i duhanskih proizvoda;

• Izdatak povezan s ulaganjem u aerodromsku infrastrukturu;

• Kupnja neizgrađenog zemljišta:

• Kupnja nekretnina (uključujući i pripadajuće izgrađeno zemljište);

• Trošak police osiguranja imovine (uključuje i imovinu nabavljenu iz projekta);

• Kompenzacija;

• Troškovi amortizacije;

• Uplata pologa temeljnog kapitala za osnivanje trgovačkog društva;

• Trošak carine.

*Mjere osiguravanja informiranja, komunikacije i vidljivosti*

Članak 6.

6.1. Na zahtjev NT-a i PT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

*Upravljanje projektnom imovinom i prijenos ugovora*

Članak 7.

7.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

*Ostali uvjeti*

Članak 8.

8.1. Korisnik je dužan čuvati dokumentaciju vezanu uz Projekt pet (5) godina nakon završetka Projekta

8.2. Korisnik je obavezan ostvariti doprinos pokazateljima Poziva sukladno navedenom u Prilogu I. ovog Ugovora.

8.3. NT i/ili PT mogu provjeravati točnost podataka navedenih u Projektnom prijedlogu u bilo kojoj fazi provedbe Projekta.

8.4. Financijske korekcije vezane uz neostvarivanje pokazatelja kako su navedeni u Prilogu I. ovog Ugovora neće se primijeniti ako se nisu ostvarili zbog nastupa više sile, društveno-gospodarskih ili okolišnih čimbenika, odnosno nastupa važnih promjena u gospodarskim ili okolišnim uvjetima u državi, koji su utjecali na ostvarenje pokazatelja Projekta. Nadležno tijelo procjenjuje svaki konkretni slučaj te utvrđuje ostvarenje navedenih čimbenika, kao i mogućnost ostvarenja zadanih pokazatelja. Financijska korekcija određuje se sukladno Prilogu V. Pravila o financijskim korekcijama. Financijska korekcija se može odrediti bez obzira što je projekt završen.

*Komunikacija ugovornih Strana*

Članak 9.

9.1. Korisnik i Posrednička tijela koriste sustav eNPOO tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo prostornoga uređenja, graditeljstva i državne imovine, Ulica Republike Austrije 20, 10000 Zagreb,

e-pošta:

NT pisanim putem dostavlja Korisniku podatke o osobi i adresi elektronske pošte za kontakt.

Za PT

Ministarstvo znanosti i obrazovanja, Donje Svetice 38, 10000 Zagreb,

e-pošta: [oprog@mzo.hr](mailto:oprog@mzo.hr)

PT pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

Seizmološka služba pri Geofizičkom odsjeku Prirodoslovno-matematičkog fakulteta u Zagrebu, Horvatovac 102a, 10000 Zagreb,

e-pošta:

Korisnik pisanim putem dostavlja NT-u i PT-u podatke o osobi i adresi elektroničke pošte za kontakt.

9.2. NT, PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 9.1. ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 10.

10.1. Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta.

*Prilozi*

Članak 11.

11.1. Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Mehanizma za oporavak i otpornost

Prilog II: Izjava prijavitelja

Prilog IV: Upute za prijavitelja

Prilog V: Pravila o financijskim korekcijama

*Završne odredbe*

Članak 12.

12.1. Ovaj Ugovor sačinjen je u tri istovjetna primjeraka, svaki sa snagom izvornika, od kojih svaka Strana zadržava po jedan primjerak.

|  |  |  |  |
| --- | --- | --- | --- |
| **Za Tijelo nadležno za komponentu/podkomponentu** | | **Za Provedbeno tijelo** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |